b'\n_START_ARTICLE_\nThe Most Beautiful Girl in the World\n_START_PARAGRAPH_\n"The Most Beautiful Girl in the World" er en sang af den amerikanske sanger Prince fra hans album The Gold Experience, der udkom i 1994. Det var hans f\xc3\xb8rste udgivelse efter han \xc3\xa6ndrede sit kunstnernavn til et uudtaleligt symbol. Med accept fra Prince\' normale pladeselskab Warner Bros. Records, blev "The Most Beautiful Girl in the World" udgivet af NPG Records og Edel Music og distribueret af Bellmark Records, under kontrol og vejledning af Chris France p\xc3\xa5 Music Of Life som en enkeltst\xc3\xa5ende single. Singlen blev udgivet i februar 1994 i Storbritannien og er stadig hans eneste #1 hit p\xc3\xa5 UK Singles Chart, og blev kort efter opfulgt af en EP med remix under titlen The Beautiful Experience der ogs\xc3\xa5 kom p\xc3\xa5 de britiske hitlister som #18. Versionen som blev udgivet p\xc3\xa5 The Gold Experience er et andet remix af sangen. Den n\xc3\xa5ede #1 p\xc3\xa5 flere andre hitlister i Europa, heriblandt Danmarks Tracklisten.'